Wa nu min vrǒwe (Mit aufgelösten Abbreviaturen)
Wa nu min vrǒwe·
wa mag man schǒwe·
der schoͤnen glantz·
wa nu ir lachen·
wa kan si machen·
vil froͤide ganz·
wa lieplich stunde·
der denk ich doch mir·
wa al min wunne·
wa herzen svnne·
alles an ir·

Si ist trut genennet·
si ist trut erkennet·
tar ich des iehen·
trut gar an ende·
trut froͤide sende·
la trúwe sehen·
trut liebe reine·
ich wúnsch iemer din·
trut ich dich meine·
trut gar alleine·
des herzen min·

Si kan mich twingen·
ich můs ir singen·
dur liebe vil·
Si kan můt steigen·
ich bin ir eigen·
ob si das wil·
ia enwirdet niemer
so gar selig wip·
si wendet kumber·
ich wúnsch ir tumber
min selbes lib·

Deutsche Philologie
Deutschland
14. Jahrhundert
Mittelhochdeutsch
Versdichtung
Codex Manesse